Hatari

Hatari er et islandsk techno-punkrock performance-band fra Reykjavik på Island. Bandet består av Klemens Hannigan, Matthias Haraldsson og Einar Stefánsson. Bandet har utgitt én EP og flere singler, og de er kjent for sine performance-aktige liveshow og BDSM-inspirerte scenekostymer. Hatari beskriver seg selv som en «anti-kapitalistisk-, BDSM-, techno- og performance kunst-gruppe». Hatari vant den islandske musikkonkurransen Söngvakeppnin 2019 og representerte Island i Eurovision Song Contest 2019 med sangen «Hatrið mun sigra». Bandet endte på tiendeplass i finalen og vakte oppsikt da de holdt opp palestinske flagg under avstemningen.

Bakgrunn 
Hatari ble dannet i 2015 av Hannigan og Haraldsson, og etter hvert sluttet Stefánsson seg til gruppen. De hadde sin første opptreden under Iceland Airwaves festival i 2016 og spilte på nytt i festivalen i 2018.

Gruppen utga sin debut-EP, Neysluvara, i oktober 2017. EP-en resulterte i to musikkvideoer: «Ódýr» og «X».

Påsken 2018 sto gruppen bak «dommedagsfestivalen» Háskar, med artister, dj-er og band fra Reykjaviks undergrunnsscene.

Eurovision Song Contest 2019 
I desember 2018 slapp bandet sin tredje singel, «Spillingardans», og hevdet samtidig at de hadde oppløst gruppen siden de ikke hadde lykkes med å «få slutt på kapitalismen». I januar 2019 ble imidlertid gruppen bekreftet som en av ti deltakere til den islandske finalen foran Eurovision Song Contest, Söngvakeppnin 2019. Hatari vant konkurransen 2. mars og representerte Island i Eurovision Song Contest 2019 i Tel Aviv med sangen «Hatrið mun sigra» (hatet vil seire). I finalen endte gruppen på tiendeplass av 26 deltakere.

Bandet fikk stor oppmerksomhet under konkurransen og truet flere ganger med politiske stunt. Konkurransen ble dette året arrangert i Tel Aviv i Israel, og Hatari utfordret statsminister Benjamin Netanyahu til brytekamp og kom med flere andre politiske ytringer. Konkurransen skal være upolitisk, og arrangøren EBU advarte bandet om at de hadde «nådd grensen av hva EBU kunne tolerere». Under avstemningen i finalen holdt bandet opp bannere og skjerf med det palestinske flagget på, og ble møtt med kraftig buing og piping fra publikum. EBU varslet også at flagg-stuntet ville «få konsekvenser». 

Kort tid etter konkurransen ga Hatari ut en ny singel, «Klefi/ Samed», med den palestinske musikeren Bashar Murad.

Diskografi

EP-er

Singler

Utmerkelser og nominasjoner

Referanser

Eksterne lenker 
 
 
 
Bandcamp-side

 
 
 
 

Islandske musikkgrupper
Islandske musikere
Islandsk musikk
Deltakere i Eurovision Song Contest 2019